- 125 - 



følgende Blade og Blomsterstanden (hvis den overhovedet 

 kommer frem) paa samme Skud blive angrebne paa de ovenfor 

 beskrevne Maader; dette fremgaar dels af Undersøgelsen af et meget 

 stort Materiale, samlet ved Vegetationsperiodens Afslutning, dels af 

 fortsat Iagttagelse af Planter, der mærkes, saa snart Sygdommen 

 viser sig. For Bladenes Vedkommende har jeg aldrig fundet nogen 

 Undtagelse fra den nævnte Lov, for Aksenes Vedkommende kun 2 

 blandt de mange hundrede syge Aks, jeg har set; disse 2 Aks (af 

 6-radet Byg, samlet ved København 1896) havde nemlig i deres 

 øverste Ende udviklet et Par Etager med normale (dog meget smaa) 

 Korn, som var meget iøjnefaldende ved Avnernes friske gulgrønne 

 Farve. Tidspunktet for Sygdommens første Optræden paa Skuddet 

 er meget variabelt; Yderpunkterne repræsenteres af Tavle 1, Fig. 1 

 og' 10, hvor første Løvblad er angrebet, og Fig. 3 Z), hvor alle Blade 

 er sunde, undtagen det allerøverste (Akset er ogsaa sygt); oftest 

 begynder Sygdommen paa de mellemste Blade (Nr. 4—6), som i 

 Fig. 3 E, F, G, H, hvor Angrebet paa de øvre Blade er antydet ved 

 Længdelinjer. Sygdommen tiltager i Intensitet opefter; Angrebet 

 paa det første Blad (af de angrebne) er oftest meget svagt og ind- 

 skrænket til enkelte brune Linjer o. lign. (se Tavle 1, Fig. 10). Jo 

 senere Angrebet viser sig, des hyppigere synes de syge Aks at 

 skride helt ud; denne Korrelation har dog ikke absolut Gyldighed 

 (se Fig. 3. Planten F (udskreden) har 3 syge Blade, D (kun halvt 

 udskreden) har kun 1 sygt Blad). Tilfælde, hvor alle Blade var 

 friske, men Akset alene angrebet, har jeg ikke set. 



Den Lov, som gælder for de syge Skud, gælder ogsaa for disses 

 Optræden paa Individerne: naar der af et Individ er angrebet ét 

 Skud, vil de andre ogsaa blive det, før eller senere. Fra denne 

 Lov gives der noget flere Undtagelser end fra den forrige, idet 

 enkelte syge Planter kan have ét eller flere fuldstændig sunde 

 Skud, der danner normale Aks og Korn (se Fig. 3 H, Skuddet til— 

 venstre normalt). Af de ovenfor omtalte 396 stribesyge Individer 

 havde kun de 11 (c. 3 pCt.) friske Skud; Fordelingen af disse 11 

 Planter efter Antallet af friske og syge Skud ses af Tabellen S. 126. 



Det fremgaar heraf, at hvor Buskningen er stærkere, und- 

 gaar kun relativt faa Skud Sygdommen. Lovens Gyldighed 

 bliver derfor særlig iøjnefaldende, naar Individet paa Grund af 

 rigeligt Vokserum og god Ernæring busker sig særlig stærkt; 

 paa en Mark ved Nakskov med saadanne Forhold iagttog jeg i 



